ECB intervenisala na tržištu
Evropska centralna banka kupila obveznice zaduženih vlada Italije i Španije, u okviru napora da spreči finansijsku krizu u eurozoni
Zabrinutost u pogledu neizvjesne ekonomske situacije u Evropi zavladala je i u vječnom gradu, čiji stanovnici su poznati po uživanju u kratkim jutarnjim predasima uz espreso. Mariela Pero kaže da je veoma nervozna. Finansijska budućnost ove i drugih prezaduženih zemalja eurozone zabrinula je i ostale Evropljane. Italija i Španija su međutim danas mogle da odahnu od sve većih troškova pozajmljivanja, nakon što je Evropska centralna banka ispunila obećanje da će kupiti obveznice njihovih vlada. Profesor ekonomije na Univerzitetu San Pablo, Pedro Švarc, međutim ističe da dugoročno gledano i dalje predstoje ozbiljni problemi. Italijanski premijer Silvio Berluskoni je prošle nedjelje objavio planove za ubrzanje reformi i balansiranje budžeta do 2013 godine, godinu prije zacrtanog roka. Plan je međutim prilično neodređen. Širom Evrope, sve više se raspravlja o preduzimanju obimnijih mjera za povratak povjerenja. Pojedini vjeruju da je rješenje u uvođenju euroobveznica. , smatra ekonomista Nik Parsons. Novo istraživanje organizacije Sentiks pokazuje da je povjerenje investitora u eurozoni na najmanjem nivou od 2009 godine, dok je njen ključni indeks pao rekordno brzim tempom. Navodi se da je kombinacija evropske dužničke krize, nemoći političara i nedavnih sporenja u Vašingtonu, uzdrmala investitore. Brz pogled na svjetske berze to svakako potvrđuje.